Jaukas (mitologija)

Jaukas () – viena iš dievybių, kurias, pasak Korano, garbino žmonės Nuho (Nojaus) laikais. Minimas Nuho suroje: Sumanė jie didelį sąmokslą ir tarė: „Neatsižadėkite savųjų dievų: Vado, Suvos, Jaguso, Jauko ir Nasr.“Koranas, 71:22,23.

Pranešimai, kad Jauko stabas vaizdavo žirgą, veikiausiai nepatikimi. Kai kurie Korano komentatoriai Jauką, kaip ir Jagusą, laikė sudievintu senovės didvyriu arba pamaldžiu žmogumi. Pasakojama, kad jam mirus, Šaitanas pasiūlęs gentainiams padirbdinti Jauko atvaizdą. Ilgainiui statulą imta garbinti. Ši legenda tikriausiai spalvingai vaizduoja, kaip iš tiesų iš protėvių kulto susiklostęs senovės arabų panteonas.

Kaip ir Jagusas, veikiausiai laikytas dievybe, „teikiančia lietų“. Jauką garbino Jemeno Hamdano genčių sąjunga ir kai kurios kitos Jemeno gentys. Stabas buvo laikomas Haivano kaime.

 Išnašos 

 Šaltiniai 


Kategorija:Arabų mitologija